Տեկիլա (Խալիսկո)

Սանտյագո դե Տեկիլա (. ,  "տուրք մատուցելու վայր"), քաղաք և համայնք Մեքսիկայի Խալիսկո նահանգում, մերձակա խոշոր բնակավայրից՝ նահանգի մայրաքաղաք Գվադալախարայից մոտավորապես 60 կիլոմետր հեռավորության վրա։ Քաղաքը հայտնի է հատկապես նրանով, որ այստեղ է ծնունդ առել իր անունը կրող, հանրահայտ տեկիլա խմիչքը, որը պատրաստվում է այս կողմերում տարածված կապույտ ագավա բույսից։ Այդ բույսի միջուկը շաքար է պարունակում, ինչի մասին հնուց իմացել են տեղաբնիկ հնդկացիները և դրանից ստացել ֆերմենտացված ըմպելիք։ Իսպանացի գաղութաբնակները տեղաբնիկների օրինակով ստացել են այդ ըմպելիքը, թորել և պատրաստել ներկայիս հանրահայտ խմիչքը, որի տարածվածությունն ու պատմությունը պատճառ են դարձել, որ նրա բնօրրան Տեկիլա քաղաքն ու շրջակա տարածքն ընդգրկվեն ՅՈՒՆԵՍԿՕ-ի Համաշխարհային ժառանգության ցանկում։ Մեքսիկայի դաշնային կառավարությունը 2003 թվականին Տեկիլային շնորհել է "Pueblo Mágico" (Կախարդիչ քաղաք) պատվանունը։ 

1983 թվականի դեկտեմբերի 31-ին հաստատվել է քաղաքի զինանշանը, որը կրում է ALMA LAETA NOBILIS լատիներեն դարձվածքը (նշանակում է «զվարթ ու ազնիվ ոգի»), քաղաքի գլխավոր եկեղեցու աշտարակի, տեկիլա թորող գործարանի ծխնելույզների, կապույտ ագավա բույսի և Տեկիլա սարի պատկերները։

Ամեն տարի նոյեմբերի 29-ից մինչև դեկտեմբերի 13-ը քաղաքում անց է կացվում տեկիլայի ազգային տոնախմբություն, որին մասնակցում են հարևան տարածաշրջաններից ու արտասահմանյան երկրներից ժամանած հազարավոր զբոսաշրջիկներ։

Կլիմա
Տեկիլային բնորոշ է արևադարձային սավաննաների կլիման։ Օդի ջերմաստիճանի կտրուկ փոփոխություններ, որպես կանոն, չեն լինում. տարեկան միջին ջերմաստիճանը 22,5 C է։ Չոր տարեշրջանն ընդգրկում է ձմեռն ու գարունը, անձրևայինը՝ ամառն ու աշունը։

Քույր քաղաքներ 
 , Լա Քվինտա, (Կալիֆոռնիա)
 , Քաթիդրալ Սիթի, (Կալիֆոռնիա) 
 , Ելենյա Գուռա

Պատկերասրահ

Ծանոթագրություններ

Արտաքին հղումներ 

−Tequilajalisco.gob.mx: Tequila քաղաքի վարչակազմի պաշտոնական կայքէջը
 Տեկիլայի մասին

Մեքսիկայի քաղաքներ
Մեքսիկայի բնակավայրեր
Համաշխարհային ժառանգություն